OpenLLM-France/wikimedia huggingface dataset:
# Deena Abdelwahed

Deena Abdelwahed (en àrab: دينا عبدالواحد, Doha, 1989) és una punxadiscos i productora de música electrònica tunisiana.

## Trajectòria

Tot i néixer a Qatar, als 18 anys va anar a Tunísia a estudiar on es va graduar en Arquitectura i Disseny d'interiors. Després d'haver-se fet un nom l'escena alternativa tunisiana com a part del col·lectiu Arabstazy, va arribar a Tolosa de Llenguadoc el 2015.
Abdelwahed injecta innovació i experimentació en els seus treballs artístics, curulls de ritmes urbans i música tradicional àrab, oferint una música avantguardista particularment enèrgica. Les seves sessions l'han portada a actuar per a Boiler Room, al Berghain, a la Sala Apolo i al Sónar en dues ocasions.

## Discografia

* Klabb (InFiné Records, EP, 2017)
* Khonnar (InFiné Records, LP, 2018)
* Tawa Remixes (InFiné Records, EP, 2019)
* Dhakar (InFiné Records, EP, 2020)

## Referències

* ↑ «Deena Abdelwahed». Resident Advisor. [Consulta: 21 juliol 2019].
* ↑ «Deena Abdelwahed - Khonnar Live». Sónar Barcelona 2019. Arxivat de l'original el 2019-07-17. [Consulta: 21 juliol 2019].
* ↑ «Deena Abdelwahed». Discogs. [Consulta: 21 juliol 2019].
* ↑ «Toda la fuerza de Deena Abdelwahed en nueve tracks». Tiumag, 27-11-2018. Arxivat de l'original el 2019-07-21. [Consulta: 21 juliol 2019].

## Enllaços externs

* Deena Abdelwahed a Soundcloud
# Holkar

Els Holkar foren un clan i nissaga de la casta de pastors dhangar, que per mèrits militars van arribar a governar una part de l'Índia central, especialment Malwa, sent subadars de Malwa i maharajas de Maheshwar dins la confederació mahrata, i després de 1818 maharajàs d'Indore sota protectorat britànic.

## La dinastia

Els Holkar van governar l'estat amb dret a salutació de 19 canonades (21 localment) fins a la seva accessió a l'Índia el 15 de juny de 1948. Degut al prestigi de la nissaga, moltes vegades el nom Holkar fou donat a l'estat (com també els Scindia o Sindhia van donbar el seu nom al principat de Gwalior). El seu títol oficial fou "maharajadhiraj Raj Rajeshwar Sawai Shri" seguit del nom personal, i al final "Holkar Bahadur"; en el període britànic tenien el tractament de Son Altesa.
El creador del poder dels Holkar fou Malhar I Rao Holkar (nascut 1693-mort 1766) general maratha, que va dominar Maheshwar i Indore el 1733 que li foren concedides de manera hereditària el 1734 (abans i després va rebre molts altres llocs).

## Llista de maharajas Holkar
### Subadars de Malwa amb seu a Maheshwar

* Malhar I Rao Holkar 1734-1766
* Khande I Rao Holkar, hereu 1734-1754
* Male Rao Holkar 1766 - 1767
* Shrimant Akhand Soubhagyavati Devi Shri Ahilya Bai Sahib Holkar (reina i regent) 1767 - 1795
* Tukoji I Rao Holkar 1795 - 1797
* Kashi Rao Holkar 1797 - 1799
* Malhar II Rao Holkar 1797-1798, pretendent
* Khande II Rao Holkar, pretendent 1798-1799
* Jaswant I Rao Holkar 1799 - 1811

### Maharajas d'Indore

* Malhar III Rao Holkar 1811 - 1833 (1811-1818 a Maheshwar)
* Martand Rao Holkar 1833 - 1834
* Hari Rao Holkar 1834 - 1843
* Khande Rao III Holkar 1843 - 1844
* Tukoji II Rao Holkar 1844 - 1886
* Sivaji Rao Holkar 1886 - 1903
* Tukoji III Rao Holkar 1903 - 1926
* Jaswant II Rao Holkar 1926 - 1948 (+1961)

## Vegeu també

* Jhaknauda.
* Mandleshwar.
* Raver.

## Referències

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Cantó de Vaubecourt

El cantó de Vaubecourt és un cantó francès del departament del Mosa, situat al districte de Bar-le-Duc. Té 12 municipis i el cap és Vaubecourt.

## Municipis

* Chaumont-sur-Aire
* Courcelles-sur-Aire
* Érize-la-Petite
* Les Hauts-de-Chée
* Laheycourt
* Lisle-en-Barrois
* Louppy-le-Château
* Noyers-Auzécourt
* Rembercourt-Sommaisne
* Sommeilles
* Vaubecourt
* Villotte-devant-Louppy

## Història

Llista dels consellers generals successius :
| Data d'elecció | Identitat | Partit |
| 1945-1979 | Léon Courot | Divers droite |
| 1979-2004 | Jean-Marie Farinet | Divers droite |
| 2004-2011 | Emile Thouvenin | Divers droite |
| 2011- | Olivier Poutrieux | MoDem |
| les dades anteriors no són pas conegudes ||||
# Can Tabola (desambiguació)

«Can Tabola» té aquests significats:
# Demetes

Els demetes o dimetes (en llatí Demetae o Dimetae) eren un poble celta de Britànnia esmentat per Claudi Ptolemeu (Δημῆται), que vivia a l'oest dels silurs a Gal·les. Les seves ciutats principals van ser Luentinum i Maridunum. Les ruïnes de la primera ciutat es conserven a prop de Pumsaint i la segona originà la població actual de Carmarthen. La zona que ocupava aquest poble era coneguda per Demetia en llatí o Dyfed en gal·lès.
Quan els romans van abandonar Britànnia, en el lloc de l'antiga Demetia es formà el regne de Dyfed, que subsistí fins a la conquesta normanda.
En el segle xx el nom es recuperà com un comtat de la Local Government Act del 1972, per a ser derogat el 1994.

## Referències

* ↑ Smith, William (ed.). «Dimetae». Dictionary of Greek and Roman Geography (1854). [Consulta: 18 juliol 2021].
# Hof (Noruega)

Hof és un antic municipi situat al comtat de Vestfold, Noruega. Té 3.163 habitants (2016) i la seva superfície és de 163,12 km². El centre administratiu del municipi és el poble homònim. Va ser establert l'1 de gener de 1938.

## Informació general
### Nom

El nom del municipi prové de l'antiga granja de Hof, des que la primera església va ser construïda en aquell lloc. El nom és idèntic a la paraula hof la qual significa "temple pagà".

### Escut d'armes

L'escut d'armes és modern. Se'ls va concedir el 17 de juliol de 1992. Mostra tres nimfeàcies daurades sobre fons vermell. Aquest disseny va ser escollit per representar els nombrosos petits llacs al municipi. Són tres per representar les tres parròquies al municipi. Va ser dissenyat per Geir Helgen de Buskerud.

## Geografia

El municipi cobreix 164 km² (63 m²) dels quals 140 són terra. D'aquests 140 km² de terra: 17.9 km² són granges i 125.1 km² són boscos.

## Economia

L'economia de Hof està basada principalment en l'agricultura i l'enginyeria de muntanyes, sent el seu major indústria la serradora. Hof es troba a la millor zona climàtica per a l'agricultura a Noruega. Un dels seus majors productes agrícoles és el blat. Aquest municipi també és conegut pels seus grans recursos de caça i pesca.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 30 agost 2016].
* ↑ Rygh, Oluf. Norske gaardnavne: bd. Jarlsberg og Larviks amt. 1907 (en danès). W. C. Fabritius & sønners bogtrikkeri, 1907.
* 1 2 «Kommunevapen» (en noruec). Hof kommune. Arxivat de l'original el 2010-03-03. [Consulta: 7 setembre 2016].

## Enllaços externs

* Hof - Lloc web oficial
# Cantó de Mont-Saint-Vincent

El cantó de Mont-Saint-Vincent és un cantó francès del departament de Saona i Loira, situat al districte de Chalon-sur-Saône. Té 10 municipis i el cap és Mont-Saint-Vincent.

## Municipis

* Genouilly
* Gourdon
* Marigny
* Mary
* Mont-Saint-Vincent
* Le Puley
* Saint-Clément-sur-Guye
* Saint-Micaud
* Saint-Romain-sous-Gourdon
* Vaux-en-Pré

## Història

Llista dels consellers generals successius :
| Data d'elecció | Identitat | Partit |
| 1949-1961 | M. Grandjean | Divers gauche, després centrista |
| 1961-1979 | Jean de Labretoigne du Mazel | Divers droite, després CDP, després UDF |
| 1979- | Jean Girardon | MRG, després UDF, després UMP, després UDI |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 2.696 | 2.924 | 2.894 | 2.893 | 2.903 | 2.899 | 3.077 |
| A partir de 1990: Població sense dobles comptes |||||||
# Matte box

Un matte box, també conegut portafiltres o sistema de suport de muntatge ràpid de filtres òptics, és un accessori que s'instal·la al final de l'òptica de la càmera i evita l'entrada de llum i els seus conseqüents centellejos o reflexos. Funciona com una visera i es col·loca en la part frontal de l'òptica de les càmeres fotogràfiques. Sol incloure unes aletes anomenades banderes franceses. Es fabriquen matte boxs per a cambres HD, DV i de cinema. Alguns s'instal·len amb 2 varetes en la càmera o directament en la lent.
Es tracta d'un equip utilitzat en produccions audiovisuals tant en exterior com en interiors, és un accessori que aconsegueix reduir la intensitat i els raigs directes que poden entrar d'una font de llum externa en la lent.
El matte box permet incorporar filtres que redueixen la intensitat lumínica en el sensor i que permeten obrir el diafragma combatent així fenòmens com el de la difracció de la llum. La incorporació de filtres de Densitat Neutra (DN) permeten controlar la llum entrant a través de l'òptica.

## Referències

* ↑ «Adjustable sun screen for camera lens» (en anglès). [Consulta: 25 gener 2021].
* ↑ «Matte box quick assembly system» (en anglès). [Consulta: 25 gener 2021].

## Vegeu també

* Para-sol
* Filtres òptics
# Canon EF-S 17-85mm f/4-5.6 IS USM

El Canon EF-S 17-85mm f/4-5.6 IS USM és un objectiu zoom tot terreny, el qual esta entre una focal gran angular, normal i teleobjectiu i amb muntura Canon EF-S.
Aquest, va ser anunciat per Canon el 19 d'agost de 2004, amb un preu de venta suggerit de 87.000¥.
La seva distància focal de 17-85mm té el mateix camp visual en una càmera EOS de la sèrie EF-S que una lent de 27-136mm en una càmera de fotograma complet.
Aquest objectiu és un tot terreny, per tant es pot utilitzar per molts tipus de fotografia, com paisatge o retrat.

## Característiques

Les seves característiques més destacades són:
* Distància focal: 17-85mm
* Obertura: f/4 - 22 (a 17mm) i f/5.6 - 32 (a 85mm)
* Motor d'enfocament: USM (Motor d'enfocament ultrasònic, ràpid i silenciós)
* Estabilitzador d'imatge de 3 passes
* Distància mínima d'enfocament: 35cm
* Rosca de 67mm
* Distorisió òptica a 17mm de 4,01% (tipus barril) i a 85mm d'1,07% (tipus coixí).
* A 17mm i entre f/8 if/11 és on l'objectiu menys ombreja les cantonades, encara que a f/5.6 aquest efecte ja es veu força rebaixat. A 85mm i f/5.6 ja es veu molt rebaixat aquest efecte, però a f/8 i f/11 és on menys ombreja les cantonades.
* A 17mm i entre f/5.6 i f/8 i a 85mm i entre f/5.6 i f/8 és on l'objectiu dona la millor qualitat òptica al centre, a les cantonades a f/11 millora millora la qualitat.

## Construcció

* La muntura és de metall, la resta de parts són de plàstic.
* El diafragma consta de 6 fulles, i les 17 lents de l'objectiu estan distribuïdes en 12 grups.
* Consta d'un element asfèric.

## Accessoris compatibles

* Tapa E-67 II
* Parasol EW-73B
* Filtres de 67mm
* Tapa posterior E
* Funda LP1116
* Tub d'extensió EF 12 II
* Tub d'extensió EF 25 II

## Objectius similars amb muntura Canon EF-S

* Canon EF-S 15-85mm f/3.5-5.6 IS USM

## Referències

* 1 2 «Canon EF-S 17-85mm f/4-5.6 IS USM Specs» (en anglès). Dpreview.
* 1 2 «EF-S17-85mm f/4-5.6 IS USM» (en anglès). Canon camera museum.
* ↑ «Canon EF-S 17-85mm f/4-5.6 USM IS - Review / Test Report» (en anglès). Optical limits. Arxivat de l'original el 2023-02-03. [Consulta: 3 febrer 2023].
* 1 2 «Canon EF-S 17-85mm f/4-5.6 USM IS - Review / Test Report - Analysis» (en anglès). Optical limits. Arxivat de l'original el 2023-02-03. [Consulta: 3 febrer 2023].
* ↑ «Canon 17-85mm» (en anglès). Kenrockwell.
* ↑ «Canon EF-S 17-85mm f/4-5.6 IS USM Accesorios» (en castellà). Canon España. Arxivat de l'original el 2023-02-03. [Consulta: 3 febrer 2023].
* ↑ «Canon EF-S 15-85mm f/3.5-5.6 IS USM» (en anglès). Dpreview.
# Barry Jackson (atleta)

Barry Jackson (Birmingham, 22 d'agost de 1941) és un atleta anglès, ja retirat, especialista en curses de velocitat, que va competir durant la dècada de 1960.
En el seu palmarès destaca una medalla de plata en la prova del 4x400 metres del Campionat d'Europa d'atletisme de 1962 formant equip amb Kenneth Wilcock, Adrian Metcalfe i Robbie Brightwell. Aquell mateix any, representant Anglaterra, va guanyar una medalla de plata en els 4x440 iardes als Jocs de la Commonwealth que es van disputar a Perth. Va formar part de l'equip que millorà el rècord nacional dels 4x400 metres.
El 1960 va prendre part en els Jocs Olímpics d'Estiu de Roma, on fou cinquè en la prova del 4x400 metres del programa d'atletisme.

## Millors marques

* 400 metres. 46.5" (1962)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «European Championships (Men)». [Consulta: 11 desembre 2021].
* ↑ «Barry Douglas Jackson | Commonwealth Games Federation» (en anglès). Arxivat de l'original el 2021-12-11. [Consulta: 11 desembre 2021].
* ↑ Waśko, Janusz. Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 203. ISBN 978-83-62033-30-0.
* 1 2 «Olympedia – Barry Jackson». [Consulta: 11 desembre 2021].
# Divisió d'Aligarh

La divisió d'Aligarh és una unitat administrativa de l'Índia a Uttar Pradesh, centrada a Aligarh i formada per quatre districtes:
* Districte d'Aligarh
* Districte d'Etah
* Districte de Mahamayanagar
* Districte de Kanshiram Nagar
Es va crear el 2008 i anteriorment era part de la divisió d'Agra. El districte de Kanshiram Nagar es va crear al formar-se la divisió.
# Hof

Hof és una de les ciutats independents que té Baviera (Alemanya). Està situada a la frontera nord d'aquest estat alemany. Té 50.000 habitants aproximadament. La seva arquitectura data del segle xii quan van ser construïdes els primers habitatges amb un estil simple a base de fang i fusta i sense moltes modificacions posteriors més que alguns retocs de baixa qualitat realitzats a principis del segle XX en commemoració de l'heptacentenari de la ciutat. El seu centre és localment molt conegut per la seva Font de l'Àngel, la qual es creu va ser construïda sota la direcció del mateix duc de Suàbia, Frederic I Staufen, fill de Frederic de Büren, i la seva mare, Hildegard, de la dinastia d'Alsàcia.

## Enllaços externs

* Hof - Lloc web oficial
# Cantó de Mont-Saint-Martin

El cantó de Mont-Saint-Martin és un cantó francès del departament de Meurthe i Mosel·la, situat al districte de Briey. Té 8 municipis i el cap és Mont-Saint-Martin.

## Municipis

* Chenières
* Cosnes-et-Romain
* Cutry
* Gorcy
* Lexy
* Mont-Saint-Martin
* Réhon
* Ville-Houdlémont

## Història

Llista dels consellers generals successius :
| Data d'elecció | Identitat | Partit |
| 1973-1976 | André Pastant | Divers droite |
| 1976-2001 | Frédéric Brigidi | PCF |
| 2001-2008 | Édouard Jacque | UDF, després UMP |
| 2008- | Serge De Carli | PCF |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 18.807 | 23.440 | 25.503 | 23.890 | 20.914 | 20.618 | 21.805 |
| A partir de 1990: Població sense dobles comptes |||||||
# Matteo Algeri

Matteo Algeri (Bèrgam, 15 de març de 1976) va ser un ciclista i actual director esportiu italià que fou professional entre 1999 i 2001.
És fill de Pietro Algeri i nebot de Vittorio Algeri, ambdós ciclistes.

## Referències

* Resultats a sitiodeciclismo.net
* Resultats a cyclebase.nl
* Biografia a museociclismo.it
* Resultats a procyclingstats.com
# Canon EF-S 18-200mm f/3.5-5.6 IS

El Canon EF-S 18-200mm f/3.5-5.6L IS és un objectiu zoom el qual esta entre una focal gran angular, normal i teleobjectiu, amb muntura Canon EF-S.
Aquest, va ser anunciat per Canon el 26 d'agost de 2008, amb un preu de venta suggerit de 89.000¥.
Actualment, és l'òptica de la sèrie EF-S de Canon amb més zoom (11,1x).
La seva distància focal de 18-200mm té el mateix camp visual en una càmera EOS de la sèrie EF-S que una lent de 29-320mm en una càmera de fotograma complet.
Aquest objectiu és un tot terreny, per tant es pot utilitzar per molts tipus de fotografia, com paisatge, retrat, fauna o esport.

## Característiques

Les seves característiques més destacades són:
* Distància focal: 18-200mm
* Obertura: f/3.5 - 22 (a 18mm) i f/5.6 - 38 (a 200mm)
* Motor d'enfocament: Micromotor d'autoenfocament
* Estabilitzador d'imatge de 4 passes
* Distància mínima d'enfocament: 45cm
* Rosca de 72mm
* Distorisió òptica a 18m de -4,48% (tipus barril) i a 200mm de 0,976% (tipus coixí).
* A 18mm i f/8 és on l'objectiu menys ombreja les cantonades, encara que a f/5.6 aquest efecte ja es veu molt rebaixat.
* A 200mm i f/8 l'objectiu ja ombreja poc les cantonades, encara que es rebaixa una mica més a f/11. A f/5.6 encara hi ha un ombrejat de gairebé un pas de llum.
* Tant a 18mm com a 200mm la millor qualitat òptica es troba a f/8.

## Construcció

* La muntura, canó i anell de filtre son de plàstic.
* El diafragma consta de 6 fulles, i les 16 lents de l'objectiu estan distribuïdes en 12 grups.
* Consta de dos elements asfèrics i dos lents d'ultra baixa dispersió. També consts d'un recobriment (ajuda a reduir els efectes fantasma).

## Accessoris compatibles

* Tapa E-72 II
* Parasol EW-78D
* Filtres de 72mm
* Tapa posterior E
* Funda LP1116
* Tub d'extensió EF 12 II
* Tub d'extenzió EF 25 II

## Objectius similars amb muntura Canon EF-S

* Sigma 18-200mm f/3.5-6.3 II DC OS HSM
* Sigma 18-200mm f/3.5-6.3 DC Macro OS HSM
* Sigma 18-200mm f/3.5-6.3 DC OS HSM
* Tamron AF 18-200mm F/3.5-6.3 XR Di II LD Aspherical (IF) Macro
* Tamron 18-200mm f/3.5-6.3 Di II VC

## Referències

* 1 2 3 «Canon EF-S 18-200mm f/3.5-5.6 IS Specs» (en anglès). Dpreview.
* ↑ «EF-S18-200mm f/3.5-5.6 IS» (en anglès). Canon camera museum.
* 1 2 «Canon announces EF-S 18-200mm f/3.5-5.6 IS lens» (en anglès). Dpreview.
* 1 2 3 «Canon EF-S 18-200mm f/3.5-5.6 IS - Review / Test Report - Analysis» (en anglès). Optical limits. Arxivat de l'original el 2023-01-28. [Consulta: 28 gener 2023].
* ↑ «Canon EF-S 18-200mm f/3.5-5.6 IS - Review / Test Report» (en anglès). Optical limits. Arxivat de l'original el 2023-01-28. [Consulta: 28 gener 2023].
* ↑ «Canon EF-S 18-200mm f/3.5-5.6 IS Accesorios» (en castellà). Canon España. Arxivat de l'original el 2022-11-26. [Consulta: 28 gener 2023].
* ↑ «Sigma 18-200mm f/3.5-6.3 II DC OS HSM Overview» (en anglès). Dpreview.
* ↑ «Sigma 18-200mm F3.5-6.3 DC Macro OS HSM Overview» (en anglès). Dpreview.
* ↑ «Sigma 18-200mm F3.5-6.3 DC OS HSM Overview» (en anglès). Dpreview.
* ↑ «Tamron AF 18-200mm F/3.5-6.3 XR Di II LD Aspherical (IF) Macro» (en anglès). Dpreview.
* ↑ «Tamron 18-200mm F3.5-6.3 Di II VC Specs» (en anglès). Dpreview.
# Parupeneus pleurostigma

Parupeneus pleurostigma és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 33 cm de longitud total.

## Distribució geogràfica

Es troba des de l'Àfrica oriental fins a Hawaii, les Illes Marqueses, les Tuamotu, les Illes Ryukyu i l'Illa de Pasqua.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Mauk Weber

Bartholomeus Maurits Mauk Weber (1 de març de 1914 - 14 d'abril de 1978) va ser un futbolista neerlandès que jugava com a defensa. Va jugar representant internacionalment els Països Baixos a les Copes del Món de la FIFA de 1934 i 1938. També va jugar a l'ADO Den Haag.

## Referències

* ↑ 1934 FIFA World Cup Italy Arxivat 2011-10-13 a Wayback Machine.

## Enllaços externs

* Perfil FIFA
# Arete de Siracusa

Arete de Siracusa (en grec antic Ἀρέτη) fou una princesa siracusana filla de Dionís el vell i Aristòmaca.
Es va casar amb Teàrides i a la mort d'aquest amb el seu oncle Dió, germà de la seva mare Aristòmaca. Dió va haver de fugir de Siracusa durant el regnat de Dionís el jove i aquest va obligar a Arete, que era la seva germana, a casar-se amb Timòcrates, un amic seu. Més tard quan Dió va tornar a Siracusa i va obtenir el poder, la va rebre novament com la seva dona i va expulsar Dió.
Després de l'assassinat de Dió l'any 353 aC Arete va ser empresonada juntament amb la seva mare i va donar a llum un fill mentre estava presonera. Però després van ser alliberades per Hicetes de Leontins (Hicetas) un dels amics de Dió. Finalment Hicetes va ser convençut pels enemics de Dió de fer-les matar a les dues. En parlen Plutarc i Claudi Elià.

## Referències

* ↑ Arete a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 278
# Cantons de les Landes

Els cantons de les Landes són 30 i s'agrupen en dos districtes:

## Districte de Dacs

(13 cantons - sotsprefectura: Dax) :
* cantó d'Amor
* cantó de Casteths
* cantó de Dacs-Nord
* cantó de Dacs-Sud
* cantó de Monthòrt
* cantó de Mugron
* cantó de Pèira Horada
* cantó de Polhon
* cantó de Saint-Martin-de-Seignanx
* cantó de Saint-Vincent-de-Tyrosse
* cantó de Soustons
* cantó de Tartas-Est
* cantó de Tartas-Oest

## Districte de Mont de Marsan

(17 cantons - prefectura: Mont-de-Marsan) :
* cantó d'Aira
* cantó de Gavarret
* cantó de Gèuna
* cantó de Granada d'Ador
* cantó de Hagetmau
* cantó de Labrit
* cantó de Mamisan
* cantó de Lo Mont-Nord
* cantó de Lo Mont-Sud
* cantó de Morcens
* cantó de Parentís
* cantó de Pissòs
* cantó de Ròcahòrt
* cantó de Sabres
* cantó de Sent Sever
* cantó de Sòra
* cantó de Vilanava de Marsan
# Barcelona (àlbum)

Barcelona és un disc enregistrat per Freddie Mercury, líder de la banda britànica Queen, amb la soprano catalana Montserrat Caballé. Va ser enregistrat entre 1987 i 1988 i va sortir al mercat el 10 d'octubre de 1988.
Freddie Mercury ja havia manifestat en més d'una ocasió la seva admiració per la diva catalana, i els seus representants van posar en contacte als dos músics. Durant aquells anys, Montserrar Caballé estava fent una important tasca per afavorir el nomenament de Barcelona com a Ciutat Olímpica, així, que la idea de fer una cançó de la ciutat de Barcelona va ser seva. Mercury no tardà a compondre-la, i en un principi, aquest experiment havia de ser el projecte conjunt dels dos cantants. Però la calorosa rebuda que va tenir entre l'audiència espanyola els animà a seguir endavant i enregistrar un total de set cançons (més un popurrí). Així, 'Barcelona' es convertí més tard en el tema que donà títol a l'àlbum. La cançó esdevingué un hit mundial a les ràdios, com a senzill i com a videoclip, i presa com a himne per als futurs Jocs Olímpics de Barcelona 92.
L'orquestració dels temes de l'àlbum es va fer gairebé tota amb els millors sintetitzadors de l'època, i la producció musical es dugué a terme entre el Townhouse de Londres i els Mountain Studios de Suïssa (que eren propietat de Queen durant els anys 80).
Tot i que l'audiència esperava que el tema principal de l'àlbum fos cantat a duo durant la cerimònia inaugural dels Jocs Olímpics, la mort prematura del Freddie Mercury ho impedí. La popularitat de la cançó, però, fou tal que encara se segueix utilitzant com a himne per a la ciutat comtal i com a símbol d'una Barcelona connectada amb el món.

## Cançons

* Barcelona (Mercury/Mike Moran)
* La Japonaise (Mercury/Mike Moran)
* The Fallen Priest (Mercury/Mike Moran/Tim Rice)
* Ensueño (Montserrat Caballe/Mercury/Mike Moran)
* The Golden Boy (Mercury/Mike Moran/Tim Rice)
* Guide Me Home (Mercury/Mike Moran)
* How Can I Go On (Mercury/Mike Moran)
* Overture Piccante (Mercury/Mike Moran)

## Referències

* 1 2 3 «Caballé: "A Freddy le encantaría la versión orquestada de 'Barcelona'"». La Vanguardia, 30-08-2012 [Consulta: 18 agost 2016].
* 1 2 Herreras, Aleix. "Mercury & Caballé. Barcelona: la construcció d'un somni". http://catalegclassicbeg.cultura.gencat.cat/record=b1517981~S70*cat"
Viccionari